《拜禹庙》
唐代·元稹

恢能咨岳日，悲慕羽山秋。父陷功仍继，君名礼不雠。

洪水襄陵后，玄圭菲食由。已甘鱼父子，翻荷粒咽喉。

古庙苍烟冷，寒亭翠柏稠。马泥真骨动，龙画活睛留。

祀典稽千圣，孙谋绝一丘。道虽污世载，恩岂酌沈浮。

洞穴探常近，图书即可求。德崇人不惰，风在俗斯柔。

茭色湖光上，泉声雨脚收。歌诗呈志义，箫鼓渎清猷。

史亦明勋最，时方怒校酋。还希四载术，将以拯虔刘。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。